આ વખતે કોંગ્રેસે ચુપ રહી પોતાની ટીઆરપી યથાવત રાખવી જોઈએ, પણ જે વાત સાથે પ્રજા સંમત થવાની નથી તેવા નિવેદન કરી પોતે પોતાના માર્ક ઓછા કરે છે. નરેન્દ્ર મોદી સારી જાણે છે કે કોંગ્રેસને ક્યા ચુટલો ભરો તો તે કઈ ભાષામાં બોલશે. 2019ની લોકસભા ચૂંટણી પહેલા રાહુલ ગાંધીએ પોતાના તમામ નેતાઓને કહેવુ જોઈએ કે નરેન્દ્ર મોદીના નામનો ઉલ્લેખ કર્યા વગર કોંગ્રેસ પ્રજા માટે શુ કરવા માગે છે તેની જ વાત કરે, નરેન્દ્ર મોદીને ગાળ આપવાથી મોદીને ફાયદે થાય છે. ખરેખર પ્રજાના અચ્છે દિન આવ્યા છે કે નહીં તે કોંગ્રેસના નેતા બફાટથી નહીં પણ પ્રજાને સ્વાનુભવથી જ સમજાશે.